# Plaques de matrícula de Bulgària

Les plaques de matrícula dels vehicles de Bulgària segueixen un sistema format per dues lletres inicials que indiquen la província (o oblast) i una sèrie alfanumèrica de quatre xifres i dues lletres (per exemple, AB 1234AB). Els caràcters són de color negre sobre fons blanc, i el format és el comú a la resta de plaques de la Unió Europea, pel que també porta la secció blava a l'extrem esquerre amb les estrelles en cercle de la UE i el codi del país, BG.
Les lletres utilitzades, tant per indicar la província com a la sèrie, només són les coincidents entre l'alfabet llatí i l'alfabet ciríl·lic.

## Codificació

La següent taula mostra la codificació de les 28 províncies búlgares. Els codis segueixen l'ordre de l'alfabet ciríl·lic.
| Codis actuals | Codis entre 1985-1992 | Codis fins 1985 | Nom de la província | En búlgar |
| A, AA | Б | Бс, Б | Burgàs | Бургас |
| B | В | Вн, B | Varna | Варна |
| BH | ВД | Вд | Vidin | Видин |
| BP | ВР | Вр | Vratsa | Враца |
| BT | ВТ | ВТ | Veliko Tarnovo | Велико Търново |
| E | БЛ | Бл | Blagòevgrad | Благоевград |
| EB | Г | Гб, Г | Gàbrovo | Габрово |
| EH | ПЛ | Пл | Pleven | Плевен |
| K | КЖ | Кж, К | Kardzhali | Кърджали |
| KH | КН | Кн | Kiustendil | Кюстендил |
| M | М | Мх, М | Montana | Монтана |
| H | Ш | Шн, Ш | Xumen | Шумен |
| OB | Л | Лч, Л | Lovetx | Ловеч |
| P | Р | Рс, P | Ruse | Русе |
| PA | ПЗ | Пз | Pàzardjik | Пазарджик |
| PB | П | Пд, П | Plòvdiv | Пловдив |
| PK | ПК | Пк | Pernik | Перник |
| PP | РЗ | Рз | Razgrad | Разград |
| C, CA, CB | С i А | Сф, С, А | Sofia -capital | София-град |
| CC | СС | Cс | Silistra | Силистра |
| CH | СЛ | Сл | Sliven | Сливен |
| CM | СМ | См | Smolian | Смолян |
| CO | СО | СФ, Со | Sofia -província | София |
| CT | СЗ | СT, СЗ | Stara Zagora | Стара Загора |
| T | Т | Тщ, Т | Targovixte | Търговище |
| TX | ТХ | Тх | Dòbritx | Добрич |
| У | Я | Яб, Я | Iambol | Ямбол |
| X | Х | Хс, Х | Khàskovo | Хасково |
Els vehicles de les Forces Armades porten el codi BA (per Българска армия). I els de la Defensa civil porten el codi CP (per, Гражданска защита)

## Tipus

Els vehicles diplomàtics porten unes plaques de fons vermell i caràcters en blanc. La numeració es compon de les lletres C (vehicles amb estatus diplomàtic), CC (vehicles amb estatus consular) o CT (vehicles pertanyents a altres membres del personal de les representacions diplomàtiques) seguides de quatre xifres, on les dues primeres identifiquen l'estat. Porta dos dígits més petits a la cantonada inferior dreta que indiquen l'any de caducitat de la placa.

## Història
### Fins a 1969

Format d'una o dues lletres i quatre xifres amb els caràcters blancs sobre un fons negre (per exemple, A(B) 12-34).

### 1969–1986

Els vehicles de l'estat portaven un format de matrícula semblant a l'anterior, dues lletres i quatre xifres, de color negre sobre fons blanc. Mentre els vehicles particulars utilitzaven el mateix format però amb els colors invertits, caràcters blancs sobre fons negre.

### 1986–1992

El nou format consta d'una o dues lletres que indiquen la província més quatre xifres i una o dues lletres de sèrie, adoptant la norma internacional ISO 7591 per a les matrícules. Els colors dels caràcters i fons canvien segons l'ús dels vehicles (els vehicles privats tenen el fons groc, els de l'estat tenen el fons blanc).

### 2000-2007

A partir del 2000 (i fins al 2007, any d'adhesió a la UE), va adoptar el model europeu de matrícula però a la franja blava s'hi mostrava la bandera nacional en lloc de la bandera de la UE.

## Referències

* ↑ «относно признаването във вътрешния трафик на Общността на отличителния знак на държавата-членка, в която са регистрирани моторни превозни средства и техните ремаркета», 03-11-1998. [Consulta: 20 novembre 2014]. (búlgar)
* ↑ «Номерата на колите – милиционерска главоблъсканица, свобода и бизнес», 14-06-2011. [Consulta: 12 novembre 2014]. (búlgar)
* ↑ «Road vehicles — Retro-reflective registration plates for motor vehicles and trailers — Specification». [Consulta: 20 novembre 2014].(anglès)
* ↑ «From 6 to 28 members». [Consulta: 14 novembre 2014].(anglès)

## Enllaços externs

* Europlates: License Plates of Bulgaria (anglès)